 Alisema pamoja na kuwa amekosa katika kinyang’anyiro hicho, lakini bado ataendelea kuwa mdau mkubwa wa soka la Zanzibar na kukosoa pale anapohisi kuna kosa limetendeka au linatendeka.Bausi aliyasema hayo hivi karibuni mara baada ya kutolewa matokeo alipotakiwa kuzungumza machache mara baada ya kukamilika kwa uchaguzi huo.Alisema kuwa ieleweke kwamba hali ya soka la Zanzibar ni tete na kuwaomba viongozi ambao wameshika nyadhifa za uongozi warudi kuifanyia kazi hali hiyo.“Usia wangu kwa viongozi ambao wameshinda warudi wakalifanyie kazi suala hili, kwani macho ya Wazanzibari wote na wapenda michezo yapo kwenu nyinyi,” alisema.Aidha, aliwataka viongozi wenzake ambao hawakubahatika kushinda katika nafasi walizoomba warejeshe moyo wao na kuhakikisha wanafanya kazi kwa ushirikiano kwa lengo la kuendeleza soka lao.Bausi katika uchaguzi huo alishindana na aliyekuwa rais wa chama hicho aliyetetea nafasi yake kwa kupata kura 47 na yeye kupata kura sita tu ikiwa ni sawa na asilimia 11.32